Diari Oficial de la Generalitat Valenciana


Sumari del DOGV 8238, del 20-02-2018 (2018/669)

Notificació de la sentència dictada en el judici verbal número 1264/2015.
-------------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/669


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1264/2015. [2018/669]  
Part demandant: Grupo Peysa de Inversiones, SL.  
Part demandada: Sergio Feijoo Gómez i Salomé Verge Molina.  
Sobre verbals arrendataris i precaris  
En el judici a què es fa referència s'ha dictat la resolució que té el text que, literalment, és com segueix:  
  
«Sentència número 170/2016  
Rafael Martínez Oliver, magistrat jutge titular del Jutjat de Primera Instància número 1 de Torrevieja, he vist les actuacions de judici verbal 1264/2015, seguides a instàncies de Grup Peysa de Inversiones representada pel procurador dels tribunals senyor Cánovas Seiquer contra Sergio Feijoo Gómez i Salomé Verge Molina.  
  
Antecedents de fet  
Primer. La part demandant va interposar amb data d'entrada en aquest jutjat de 2 de juny de 2015, demanda de judici verbal que va ser rellevada en aquest jutjat, en l'exercici d'una acció de reclamació d'una quantitat de 922,75 euros més interessos i costes.  
Segon. Per resolució del secretari judicial es va admetre la demanda, traslladant a l'altra part perquè contestara.  
Tercer. Es va convocar les parts a judici verbal, el qual va tindre lloc el dia 5 de maig de 2016, compareixent només la part demandant la qual després de ratificar-se en els seus escrits, es va rebre el plet a prova, amb el resultat que consta en els actes del procés i queden, a continuació, les actuacions vistes per a sentència.  
Quart. En la tramitació d'aquesta causa s'han observat els requisits legals.  
  
Fonaments de dret  
Primer. Se sol·licita per part de la demandant el pagament de les quantitats que els demandats deuen a l'esmentada comunitat i que pugen a 922,75 euros en virtut d'un contracte que s'adjunta com a document número1 de la demanda en què es va establir que Orencio Martínez i lsabel María Paz Rodríguez avalaven l'esmentat contracte als ara demandats responent personalment i solidàriament dels deutes que pogueren contraure pel possible incompliment de pagament de les rendes objecte del referit contracte.  
S'adjunta amb la demanda el document número 2, telegrama amb justificant de recepció enviat en reclamació del referit deute i com a documents 3 a 8 les factures generades i impagades de renda i rebuts d'aigua que pugen a la quantitat ara reclamada.  
Segon. Cal assenyalar que els demandats no van comparéixer a pesar d'haver sigut legalment citats, pel que en l'acte del judici es determina l'aplicació respecte d'aquests de l'article 442 de la Llei d'enjudiciament civil.  
Tercer. De la documental aportada queda provat el deute que els demandats tenen amb la part demandant. Documents que de conformitat amb l'article 324 de la Llei d'enjudiciament civil i 326 fan plena prova en el judici, no han sigut impugnats per la part contrària ja que no han comparegut en el judici a pesar d'haver sigut legalment citats.  
  
Per tot això, condemnar els demandats a pagar a l'actora la quantitat que es conté al suplique de la demanda i que puja a 922,75 euros.  
  
Quart. Els interessos són els de l'article 1108 del Codi Civil.  
Quint. En matèria de costes, pertoca la seu imposició a la part demandada en haver vist rebutjat les seues posicions, de conformitat amb l'article 394.1 de la Llei d'enjudiciament civil.  
Vistos els preceptes legals citats, concordants i la resta de general i pertinent aplicació,  
  
Dispositiva  
Estime íntegrament la demanda Grupo Peysa de Inversiones representada pel procurador dels tribunals senyor Cánovas Seiquer i condemne Sergio Feijoo Gómez i Salomé Verge Molina, a pagar a l'actora la quantitat de 922,75 - més els interessos legals i les costes de conformitat amb l'article 394.1 de la Llei d'enjudiciament civil.  
  
Aquesta resolució és ferma i no s'hi pot interposar recurs en contra. (art. 455 de la Llei d'enjudiciament civil)  
Així ho ordena, mana i firma Rafael Martínez Oliver, com a magistrat jutge titular del Jutjat de Primera Instància número 1 de Torrevieja, en done fe.»  
  
Atés que es desconeix el domicili o residència actuals de la part demandada, per resolució de hui, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis d'aquest jutjat o butlletí oficial per a portar a efecte la diligència de notificació.  
  
  
Torrevieja, 22 de setembre de 2017.- El lletrat de l'Administració de justícia: José Antonio Villalgordo Cárceles.